## Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi iz pojedinih zemalja članica EU radi sprječavanja unošenja influence ptica

### NN 128/2007 (14.12.2007.), Naredba o zabrani uvoza u Republiku Hrvatsku i provoza preko područja Republike Hrvatske peradi i proizvoda od peradi iz pojedinih zemalja članica EU radi sprječavanja unošenja influence ptica

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**3661**

Na temelju članka 11. stavka 1. točke 25. Zakona o veterinarstvu (»Narodne
novine«, broj 41/07.), ministar poljoprivrede, šumarstva i vodnoga gospodarstva
donosi

## NAREDBU

### O ZABRANI UVOZA U REPUBLIKU HRVATSKU I PROVOZA PREKO PODRUČJA REPUBLIKE HRVATSKE PERADI I PROIZVODA OD PERADI IZ POJEDINIH ZEMALJA ČLANICA EU RADI SPRJEČAVANJA UNOŠENJA INFLUENCE PTICA

I.

Radi sprječavanja unošenja influence ptica zabranjuje se uvoz u Republiku
Hrvatsku i provoz preko područja Republike Hrvatske pošiljaka:
a) žive peradi, bezgrebenki (kivi, emu, nandu i noj), uzgojene i divlje pernate
divljači i prije nespomenutih živih ptica, uključujući ptice u pratnji njihovih
vlasnika (ptice kućni ljubimci);
b) jednodnevne peradi;
c) rasplodnih i konzumnih jaja;
d) sjemena peradi, bezgrebenki i pernate divljači;
e) svježeg i smrznutog mesa peradi, bezgrebenki i pernate div­ljači;
f) proizvoda od mesa peradi, bezgrebenki i pernate divljači koji nisu obrađeni
na način koji bi sa sigurnošću uništio virus influence ptica;
g) proizvoda životinjskog podrijetla (od ptica) namijenjenih hranidbi životinja,
za industrijsku uporabu ili uporabu u poljodjelstvu;
h) netretiranih lovačkih trofeja od bilo kojih ptica i netretirano perje ili
dijelove perja;
podrijetlom iz područja država navedenih u Dodatku ove Naredbe.

II.

Zabrana iz točke I. ove Naredbe ne odnosi se na pošiljke:
a) hermetički zatvorenih toplinski obrađenih konzervi od mesa peradi, i pernate
divljači koje su tijekom proizvodnje bile podvrgnute obradi sa Fo vrijednosti 3
i više, odnosno trajne konzerve;
b) toplinski obrađenih proizvoda gdje je za vrijeme obrade postignuta
temperatura od najmanje 70°C u središtu proizvoda;
c) proizvoda od jaja koja su prije ili tijekom proizvodnje podvrgnuta toplinskoj
obradi sušenja u proizvodnji jaja u prahu, pasterizacije ili sterilizacije;
d) perja ili dijelova perja za koje se na popratnim dokumentima potvrđuje da su
tretirani vrućom parom ili nekom drugom metodom koja osigurava da se tom
pošiljkom ne mogu prenijeti patogeni uzročnici.

III.

Zabrana iz točke I. ove Naredbe ne odnosi se na pošiljke koje potječu iz zemalja
ili područja zemalja slobodnih od influence ptica, a provoze se preko područja,
navedenih u Dodatku ove Naredbe, glavnim cestovnim i željezničkim prometnicama.

IV.

Danom stupanja na snagu ove Naredbe prestaje važiti Naredba o zabrani uvoza u
Republiku Hrvatsku i provoza preko područja Republike Hrvatska peradi i
proizvoda od peradi iz pojedinih zemalja članica EU radi sprječavanja unošenja
influence ptica (»Narodne novine«, br. 123/07).

V.

Ova Naredba stupa na snagu odmah.

Klasa: 322-01/07-01/83
Urbroj: 525-01-07-01NG
Zagreb, 5. prosinca 2007.

Ministar
**Petar Čobanković**, v. r.

DODATAK

|  |  |  |  |
| --- | --- | --- | --- |
| ISO  kod države | Država | Područje visokog rizika | |
| Kod  (ukoliko je primjenjiv) | Ime područja |
| UK | UJEDINJENO KRALJEVSTVO | SUFFOLK  00162  NORFOLK  00154 |  |
| RO | RUMUNJSKA | 00038 | Zaraženo područje:  Murighiol |
|  |  | 00038 | Ugroženo područje:   Dunavatu de Jos  Dunavatu de Sus  Colina  Plopu  Sarinasuf  Mahmudia |
| PL | POLJSKA | MAZOWIECKIE  VOIVODSHIP  01400  Płock distrikt | Zaraženo područje:  Regija Brudzeń Duży:  Główina  Gorzechówko  Gorzechowo  Myśliborzyce  Rembielin  Rokicie  Siecień  Siecień Rumunki  Strupczewo Duże  Uniejewo  Więcławice  Regija Nowy Duninów:  Karolewo  Nowa Wieś  Nowy Duninów |
|  |  | KUJAWSKO-POMORSKIE  VOIVODSHIP  00400  Włocławek  distrikt | Ugroženo poručje:  Regija Włocławek:  Skoki Duże  Skoki Małe |
|  |  | MAZOWIECKIE  VOIVODSHIP  01400  Płock distrikt | Ugroženo područje:   Regija Brudzeń Duży:  Bądkowo  Bądkowo Jeziorne  Bądkowo Kościelne  Bądkowo Podlasie  Bądkowo Rochny  Biskupice  Brudzeń Duży  Brudzeń Mały  Cegielnia  Cierszewo  Izabelin  Janoszyce  Karwosieki Cholewice  Kłobukowo  Krzyżanowo  Lasotki  Murzynowo  Noskowice |
|  |  |  | Parzeń  Parzeń Janówek  Patrze  Radotki  Robertowo  Sikórz  Sobowo  Suchodół  Turza Mała  Turza Wielka  Wincentowo  Winnica  Zdziębórz  Żerniki  Regija Stara Biała:  Brwilno Górne  Kobierniki  Kowalewko  Ludwikowo  Mańkowo  Maszewo Duże  Srebrna  Ulaszewo  Wyszyna  Regija Nowy Duninów:  Brwilno Dolne  Brzezinna Góra  Duninów Duży  Grodziska  Jeżowo  Kamion  Kobyla Góra  Środoń  Stary Duninów  Studzianka  Wola Brwileńska |
|  |  | MAZOWIECKIE  VOIVODSHIP  01400  Sierpc distrikt | Ugroženo područje:   Regija Mochowo:  Będorzyn.  Grodnia  Łukoszyn  Łukoszyno Biki |
| KUJAWSKO-POMORSKIE  VOIVODSHIP  00400  Włocławek  distrikt | Ugroženo područje:   Regija Włocławek:  Dąb Mały  Dąb Polski  Dąb Wielki  Dobiegniewo  Jazy |
|  |  | KUJAWSKO-POMORSKIE  VOIVODSHIP  00400  Lipno distrikt | Ugroženo područje:   Regija Dobrzyń nad Wisłą:  Chalin  Chudzewo  Dobrzyń nad Wisłą  Kamienica  Łagiewniki  Lenie Wielkie  Michałkowo  Mokówko  Mokowo  Płomiany  Ruszkowo  Wierznica  Wierzniczka  Regija Tłuchowo:  Trzcianka |

|  |  |  |  |
| --- | --- | --- | --- |
| ISO  kod države | Država | Područje niskog rizika | |
| Kod  (ukoliko je primjenjiv) | Ime |
| UK | UJEDINJENO KRALJEVSTVO | NORFOLK  00154  SUFFOLK  00162 | Distrikt:  Babergh  Breckland  Forest Heath  Ipswich  Mid Suffolk  Norwich  St Edmundsbury  South Norfolk  Suffolk Coastal  Waveney |
| RO | RUMUNJSKA | 00038 | Regija Tulcea |
| PL | POLJSKA | MAZOWIECKIE  VOIVODSHIP  01400  Płock distrikt | Regije:  Bielsk  Bodzanów  Brudzeń Duży  Bulkowo  Drobin  Gąbin  Łąck  Mała Wieś  Nowy Duninów  Radzanowo  Słubice  Słupno  Stara Biała  Staroźreby  Wyszogród |
|  |  | Grad Płock |  |
|  |  | Gostynin  distrikt | Regije:  Gostynin  Pacyna  Sanniki  Szczawin Kościelny |
|  |  | Sierpc distrikt | Regije:  Gozdowo  Mochowo  Rościszewo  Sierpc  Szczutowo  Zawidz |
|  |  | KUJAWSKO-POMORSKIE  VOIVODSHIP  00400  Włocławek  distrikt | Regije:  Baruchowo  Boniewo  Brześć Kujawski  Choceń  Chodecz  Fabianki  Izbica Kujawska  Kowal  Lubanie  Lubień Kujawski  Lubraniec  Włocławek |
|  |  | KUJAWSKO-  -POMORSKIE  VOIVODSHIP  00400  Lipno distrikt | Regije:  Bobrowniki  Chrostkowo  Dobrzyń nad Wisłą  Kikół  Lipno  Skępe  Tłuchowo  Wielgie |
|  |  | Grad Włocławek |  |

Naredba, NN 128/2007-3661
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)